cyanic-selkie/wikianc huggingface dataset:
Hëllef Doheem
Struktur an Entwécklung
2004 ass de Foyer "Am Brill" zu Mamer gegrënnt ginn, an am Kader vun der Finanzéierung vun der Palliativfleeg ass eng Konventioun mam Familljeministère ënnerschriwwe ginn. Zanter 2000 ass d'Zuel vun de "Centre d'aide et de soins" vun néng bis op fënnefanzwanzeg geklommen.
Zwee Joer méi spéit ass zesumme mat dem Éilerenger Wäschbuer vun der Caritas de Service "Mobilix" lancéiert ginn, deen alen oder ofhängege Persounen ubitt, hir Wäsch zu Éilereng vu Leit mat psycho-medizineschen a soziale Problemer wäschen a strecken ze loossen. . Zu Beetebuerg ass de Foyer "Rousegäertchen" opgemaach ginn.
D'Foyeren "Aalbach" zu Munneref an "Elise de Roebe" zu Fiels goufen 2007 an de Foyer "Op Massen" zu Ëlwen gouf ee Joer méi spéit ageweit.
Hëllef Doheem haut
Mat ronn 2.050 Salariéen ass d'Stëftung Hëllef Doheem de siechzéngtgréisste Privatemployeur zu Lëtzebuerg(Situatioun: 1. Januar 2022) 2011 hunn hir Mataarbechter sech ëm ongeféier 17.000 Persoune gekëmmert. D'Léin representéiere 85% vun den Ausgabe vun der Organisatioun.
Richard Christopher Carrington
De Richard Christopher Carrington, gebuer de 26. Mee 1826 zu Chelsea a gestuerwen de 27. November 1875 zu Redhill an England war e engleschen Amateurastronom.
Liewen a Carrière
De Carrington war dräi Joer Assistent beim Chevallier zu Durham an huet duerno säin eegenen Observatoire zu Redhill gebaut, wou hien 1854 Zirkumpolarstären erfuerscht huet. Doriwwer eraus hat hien och d'Sonn ënnersicht, ugereegt duerch dem Heinrich Schwabe seng Entdeckung vum Zesummenhank tëscht der Period vun de Sonneflecken an dem Äerdmagnéitismus. Am Joer 1859 huet de Carrington d'Sonneneruptiounen entdeckt. Dat geleeëentlech nom Carrington genannt solar Wäissliicht-Evenement vum 1. September 1859 ass awer onofhängeg och vum Richard Hodgson observéiert ginn. 1863 huet de Carrington d'differentiell Rotatioun vun der Sonn entdeckt. Säi Stärekatalog war e wichtege zäitgenëssesche Bäitrag fir d'Erfuersche vun astronomeschen Objeten.
Argyre Planitia
D'Argyre Planitia ass eng kreesfërmeg Déiffläch op der südlecher Hemisphär vum Planéit Mars. Argyre Planitia ass nom Hellas Planitia an dem Isidis Planitia dat drëttgréisst Aschlagbecken um Mars.
Gregory Peck
Den Eldred Gregory Peck, gebuer de 5. Abrëll 1916 zu La Jolla, Kalifornien a gestuerwen den 12. Juni 2003 zu Los Angeles, war in US-amerikanesche Schauspiller.
Argyre Planitia
Den Zentrum vum Gebitt ass op 49,4° südlecher Breet an 42,8° westlecher Längt. D'Fläch läit tëscht den Héichlandregiounen Aonia Terra an Noachis Terra.
Un jeu d'enfant
Un jeu d'enfant oder och nach La fête des mères ass e franséische Film vum Pascal Kané aus dem Joer 1990.
Ëm wat geet et am Film?
Den Antoine lieft am Krichsjoer 1941 bei senge Grousselteren an der Provënz am Frankräich…
Argyre Planitia
Beschreiwung
D'Argyre Planitia entstoung viru ronn 3,9 Milliarde Joer, wärend der geologescher Fréigeschicht vum Planéit, duerch den Impakt vun engem grousse Meteorit. D'Aschlagbecken huet en Duerchmiesser vu ronn 900 km a läit duerchschnëttlech 5 km méi déif wéi Nopeschregioune. Um Buedem vum Dall sinn en ettlech grouss Impaktkrateren, de gréissten dovun, den Hooke op sengem Nordrand, huet en Duerchmiesser vun 138 km. An der Mëtt vun den Hiwwele vum ëstleche Kraterrand, op der Grenz mat Noachis Terra, läit den 224 km groussen Impaktkrater Galle. Doriwwer eraus hiewe sech relativ schaarf ofgegrenzt Fielsformatiounen aus dem Flaachland ervir.
Gregory Peck
Hie war vun den 1940er bis zu den 1960er Joren ee vun deene weltwäit populäerste Filmstaren, an huet bis un d'Enn vun den 1970er Joren Haaptrollen a Filmer gespillt. Am bekanntsten däerft hie fir seng Roll vum Atticus Finch am Film To Kill a Mockingbird (1962) sinn, woufir en en Oscar als beschte Schauspiller krut. Fir déi selwecht Auszeechnung gouf hien nominéiert fir The Keys of the Kingdom (1944), The Yearling (1946), Gentleman's Agreement (1947) an Twelve O'Clock High (1949). Aner bekannt Filmer an deenen e matgespillt huet, sinn ë. a. Spellbound (1945), The Paradine Case (1947), Roman Holiday (1953), Moby Dick (1956), On the Beach (1959), The Guns of Navarone (1961), Cape Fear (1962), an de Remake dovun mam selwechten Numm vun 1991, How the West Was Won (1962), The Omen (1976) an The Boys from Brazil (1978).
1969 krut hie vum President Lyndon Johnson d'Presidential Medal of Freedom fir säi lieweslaangen Asaz fir humanitär Zwecker.
Gottfried Reinhardt
Hie war de Jong vum Regisseur Max Reinhardt an der Schauspillerin Else Heims. Hien hat seng éischt Optrëtter als Schauspiller an als Regisseur zu Berlin am Deutschen Theater.
Hien ass fir e weidere Studium 1932 an Amerika gaangen an ass nodeem d'Nationalsozialisten an Däitschland un d'Muecht komm waren, an Amerika bliwwen.
Stephan
Stephan ass een am däitsch- an engleschsproochege Raum geleefege Vir- a Familljennumm.
Rumen Radew
De Rumen Georgiew Radew (bg.: Румен Георгиев Радев), gebuer den 18. Juni 1963 zu Dimitrowgrad, ass den designéierte Staatspresident vu Bulgarien, nodeems en den 13. November 2016 am zweeten Tour d'Presidentschaftswalen, als Kadidat fir d'Bulgaresch Sozialistesch Partei, gewonnen hat. Hie gëtt den 22. Januar 2017 vereedegt.
De Radew war virdru Generolmajouer vun der Reserv an huet eng Ausbildung als Kampfpilot. 2000 krut hien en Doktertitel an der Militärwëssenschaft. 2007 gouf en zum Brigadegenerol ernannt, an 2014 zum Kommandant vun der bulgarescher Loftarméi.
Castan
Castan ass:
Pont du Luxembourg
De Pont du Luxembourg ass eng duebel Eisebunnsbréck iwwer d'Meuse an der Sektioun Jambes an der Gemeng Namouer. Iwwer déi westlech Bréck féiert d'Streck Namur-Dinant-Givet an iwwer d'Ostbréck d'Streck Namouer-Lëtzebuerg. Et sinn Dunnebrécken aus Fachwierkträgeren. Se hunn dräi Felder déi op zwéi Bëtongspilieren déi an der Meuse stinn opleien.
Donneschdes den 2. Juni 2011 war et dunn sou wäit. Mat engem gigantesche Kran goufen déi dräi Felder vun 195 Tonnen, vum A-Gleis op der Streck vun Dinant aus hirem Leeër gehoff an op Penichë verlueden, fir oftransportéiert ze ginn. Déi nei Deeler mat engem Totalgewiicht vun 900 Tonnen, déi prett denieft louchen, goufen am Laf vun der Woch duerno agesat. Bei de ganzen Aarbechten war d'Schëfffaart op der Meuse just een Dag ënnerbonnen. Enn November 2011, goufen d'Bréckendeeler vum B-Geis ersat.
Déi ganz Aarbechte ginn a véier Tranchen ausgefouert a solle fir 2013 définitiv ofgeschloss sinn.
Am Juni 2012 goufen den zweeten Deel ersat, an e Feld vun där Bréck gouf versuergt an op Schaarbeek op d'Plaz vun der Schaarbeeker Gare bruecht wou den neien Eisebunnsmusée Train World am Gaang ass gebaut ze ginn.
Geschicht
Der Bréck ass et am Laf vun de Joren net ëmmer gutt ergaangen. Wéi déi meescht Eisebunnsbrécken op strategesche Plazen oder Strecken hat se an den zwéi Weltkricher ze leiden. Am Éischte Weltkrich gouf se vun der eegener Arméi gesprengt, fir ze verhënneren datt déi däitsch Truppe séier konnte weiderkommen. Déi haten d'Bréck allerdéngs séier erëm gefléckt.
Am Zweete Weltkrich gouf se nees am Ufank vum Krich de 15. Mee 1940, vun de Belsch an d'Luucht gejot an erëm vun den däitsche Geniestruppe gefléckt. Den 8. Mee 1944 waren et 18 amerikanesch Marauderen déi d'Bréck bombardéiert hunn. Den Deel op der Streck Namouer-Arel ass an d'Meuse gefall a konnt net méi kuerzfristeg reparéiert ginn. D'Bréck fir op Dinant war no néng Deeg gefléckt. Den 18. August 1944 haten déi Alliéiert d'Bréck erëm am Viséier. Déi Aktioun war awer voll an d'Box gaangen, a vun den 72 Bommen déi aus grousser Héicht aus B-17 Flying Fortress erofgehäit goufen, war keng op d'Bréck gefall, mä de ganzen ënneschten Deel vun Namouer gouf zerstéiert, an et goufen iwwer 300 Doudeger. De 4. September wéi d'Wehrmacht sech zeréckgezunn huet, gouf se alt nees eng Kéier gesprengt, an alt erëm gefléckt. An der Nuecht vum 25. op de 26. Dezember huet dunn en däitsche Fliger se fir d'lescht zerbommt.
Bellefont-La Rauze
D'Gemeng ass den 1. Januar 2017 bei der Fusioun vu Cours, Laroque-des-Arcs a Valroufié entstanen, déi zanterhier delegéiert Gemengen an der neier Gemeng sinn.
Maria Vincent
'Maria Vincent, gebuer als Jeannine Paulette Vincent de 15. November 1929 zu Marseille an och do gestuerwen den 20. Juni 2001, war eng franséisch Schauspillerin.
König
König oder Koenig ass een am däitschsproochege Raum (a ronderëm) geleefege Familljennumm.
Ënner de Leit mat deem Familljennumm sinn:
Sapporo (Homonymie)
De Begrëff Sapporo bezeechent:
Villa Tudor (Rouspert)
D'Villa Tudor (och: Tudor-Schlass oder Neit Schlass) ass eng Villa zu Rouspert, déi 1892 fir den Henri Tudor als Wunnhaus gebaut gouf. Haut sinn do d'Märei vun der Gemeng Rouspert-Mompech an de Musée Tudor dran amenagéiert.
D'Gebai ass zanter dem 13. November 2009 als Nationaalt Monument klasséiert.
Geschicht
D'Haus gouf 1892 vum Ingenieur, Erfinder an IndustriellenHenri Tudor baue gelooss, am Gaart vum Irminenhaff vun der Famill Loser, vu wou seng Mamm hier war. Hien huet do, bis zu sengem Doud 1928, mat senger Fra Marie-Madeleine a sengen dräi Kanner Anne, Marie-Antoinette an John gewunnt. Den John huet d'Villa g'ierft. An der Zäit vun der däitscher Besatzung am Zweete Weltkrich, 1940-44, gouf se vum Okkupant konfiskéiert, deen dodran en Aarbechtslager fir Meedercher ageriicht huet. Dono hu fir kuerz Zäit Famillen dra gewunn, deenen hir Haier am Krich zerstéiert gi wsren.
1952 huet d'Famill Steinmetzer-Jacoby, déi schonn zanter 1945 Proprietär vum Irminenhaff war, d'Villa kaaft an dodran en Hotel ageriicht. Deen huet awe no kuerzer Zäit nees zougemaach. 1964-1968 huet et der Monsanto gehéiert, déi dodran hir Gäscht ënnerbruecht huet. Eng nei Proprietärin huet dunn hiert Gléck mat nees engem Hotelsbetrib probéiert, mä 2 Joer drop war domat och nees Schluss.
1970 huet d'Gemeng Rouspert d'Gebai kaaft an 1971 hir Märei dran installéiert. Zanter 2018 ass et d'Märei vun der Fusiounsgemeng Rouspert-Mompech.
2007 waren d'Renovéierungsaarbechte vum Gebai fäerdeg, an an ee Fligel dervu koum de Musée Tudor.
Luc Schuler
Am Joer 2013 huet hie Lëtzebuerg bei de World Archery Championships zu Belek an der Tierkei vertrueden, wou en op déi 133. Plaz koum.
Monique Weis
Liewen
D'Monique Weis huet 2001 en Doktorat a Geschicht gemaach (Philosophie et Lettres).
Vun 2005 bis 2020 war si chercheure qualifiée beim Fonds national de la Recherche scientifique (FRS-FNRS) vun der Belsch. Ausserdeem huet si op der Université libre de Bruxelles Geschicht vun der Neizäit a Reliounsgeschicht enseignéiert. Vun 2007 bis 2011 war si och Coordinatrice vum Schwéierpunkt-Pol City and Society in the Low Countries 1200-1800, a vun 2013 bis 2016 Leederin vum Centre interdisciplinaire d'Étude des Religions et de la Laïcité.
Fuerschung
Hire Schwéierpunkt an der Fuerschung ass d'Herzogtum Lëtzebuerg am 16. a 17. Joerhonnert als Peripherie a Grenzland vun den Nidderlanden.
Osch (Familljennumm)
Osch ass de Familljennumm vun ë. a. follgende Persounen:
L'Aigle (Meteorit)
De L'Aigle ass e Meteorit, deen de 26. Abrëll 1803 zu L'Aigle a Frankräich als Steereen, also a Brochstécker erofgefall ass. Hien ass als L6-Chondrit klassifizéiert. Seng Mass, ermëttelt aus der Zomm vun den 2.000 bis 3.000 séchergestallten Eenzelstécker, gëtt mat op d'mannst 37 kg uginn.
De L'Aigle spillt eng wichteg Roll an der Geschicht vun der Meteorittefuerschung. De Jean-Baptiste Biot vun der Académie française hat e Bericht iwwer de Fall gemaach; de Stee gouf zousätzlech vum Cheemiker Edward Charles Howard souwéi vun de Fuerscher Louis Jacques Thénard a Louis-Nicolas Vauquelin ënnersicht. Bis dohi war d'Theorie, datt Meteoritten extraterrestresch wiere vun de meeschte Wëssenschaftler, besonnesch vun der Académie française, ofgeleent ginn. Eréischt mat enger 1794 vum Ernst F. F. Chladni publizéierter wëssenschaftlecher Ohandlung iwwer Feierkugelen a Meteoren huet sech d'Thes vun enger ausserierdescher Ofstaamung vun de Meteoritten duerchgesat.
Sozialwalen
D'Sozialwalen zu Lëtzebuerg bestinn engersäits aus de Wale bei deem d'Salariat hir Vertrieder an de Beruffschambere wielt an anerersäits aus den Delegatiounswalen an de Betriber mat méi wéi 15 Leit.
Wale fir d'Beruffschamberen
Jiddereen deen zu Lëtzebuerg schafft oder pensionéiert ass an deen an d'Zoustännegkeet vun enger vun de Beruffschambere fält, ass zwangsleefeg Member vun dëser Chamber. D'Zesummesetzung vun de Beruffschambere gëtt all fënnef Joer duerch Wale bannent all de Beruffsgruppe bestëmmt, fir déi déi eenzel Kummeren zoustänneg sinn. All Member, ob Lëtzebuerger oder Auslänner, kann en aktiivt a passiivt Walrecht ausüben.
John-Grün-Monument zu Munneref
D'John-Grün-Monument ass e Monument zu Éiere vum lëtzebuergesche Kraaftmënsch John Grün, dat zu Munneref an der Rue John-Grün steet.
Sozialwalen
Wale fir d'Beruffschamberen
D'Vertrieder vun der Salariatskummer gi vun de Salariéen an de Pensionären aus dem Privatsecteur gewielt. Zu de Wieler gehéieren och z. B. déi Auslänner déi zu Lëtzebuerg schaffen, d'Léierbouwen a -meedercher grad ewéi d'Personal vun der CFL.
John-Grün-Monument zu Munneref
D'Monument gouf vum Pierre Thorn entworf an ënner der Leedung vum italieenesche Sculpteur Duilio Donzelli realiséiert. De Relief aus Bronze, deen de John Grün duerstellt, ass vum Sculpteur Jean Mich (1871-1932) entworf ginn.
Sozialwalen
Wale fir d'Beruffschamberen
Fir Staatsbeamtekummer ginn d'Vertrieder vum Personal aus dem ëffentleche Secteur (Staats- a Gemengebeamten an -employéen) gewielt.
John-Grün-Monument zu Munneref
Um Monument steet: <pre style="text-align:center; width: 120px"> A JOHN GRUN CHAMPION DU MONDE 1886-1912 ROI DE LA FORCE
Sozialwalen
Wéi gëtt gewielt?
Ronn 525.000 Leit kënne bei de Wale fir d'Salariatskummer (Mäerz 2019) wielen, 2015 waren et fir d'Wal vun der Staatsbeamtekummer ronn 43.600 Wieler. D'Wieler kréien de Stëmmziedel mat Instruktioune vun hirem Walbüro mat der Post geschéckt. Wéi bei de Chamber- oder Gemengewalen, kann de Wieler entweeder:
John-Grün-Monument zu Munneref
D'Monument ass de 25. Juni 1920 ageweit ginn a gouf dräimol geréckelt, ier et op seng aktuell Plaz an der "Rue John-Grün" koum.
Sozialwalen
Wéi gëtt gewielt?
Den ausgefëllte Stëmmziedel muss an d'anonym Enveloppe gestacht ginn, déi dann an eng méi grouss Enveloppe gestach a mat der Post un de Walbüro zeréck geschéckt gëtt.
Wéini gëtt gewielt?
D'Sozialwale sinn all fënnef Joer. D'Wal fir d'Salariatskummer ass am Februar oder Mäerz; bis 2013 war se am Oktober oder November, mä fir datt se net an de Schied vun de Chamberwale fale sollt, gouf den Termäin an d'Fréijoer 2019 verréckelt,. De geneeën Datum gëtt vum Aarbechtsminister festgeluecht.
Provënz Malanje
Si huet eng Fläch vun 97.602 km².
Der Vollekszielung 2014 no hat si 968.135 Awunner, wat 4 % vun der Gesamtbevëlkerung vun Angola waren.
D'Haaptstad vun der Provënz ass d'Stad mam selwechten Numm.
Gerhard
Gerhard ass, am däitschsproochege Raum a ronderëm, e geleefege Virnumm.
Ënner de Leit mat deem Virnumm sinn:
Eurovision Song Contest 1973
Den '''18. Eurovision Song Contest' (mat offiziellen Numm Concours Eurovision de la Chanson'') war de 17. Abrëll 1973 zu Lëtzebuerg. Organiséiert gouf d'Eurovisioun dat Joer am Neien Theater zu Lëtzebuerg. Presentatrice war d'Helga Guitton.
Obwuel Israel als neit Land derbäikomm ass, waren nëmme 17 Länner am Grand Prix, well Malta an Éisträich net matgemaach hunn. Israel war dat éischt net-europäescht Land dat matgemaach huet. D'Sécherheetsmoossnamen hunn dowéinst staark missen erhéicht ginn.
Verschidde Sänger ware scho virdru mol eng Kéier dobäi, d'Marion Rung fir Finnland 1962, de Massimo Ranieri fir Italien 1971 an de Cliff Richard fir Groussbritannien 1968.
D'Reegel datt nëmmen an der Landessprooch gesongen däerf ginn, ass opgehuewe ginn. Et hunn awer just déi skandinavesch Länner dovu Gebrauch gemaach. Dës Reegel war awer nëmme bis 1976 gëlteg. Am Joer 1999 ass fir d'zweet agefouert ginn.
D'Reegel fir d'Ofstëmmung war déi selwecht wéi dat Joer virdrun: An der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, héchstens 5 Punkte ginn. D'Jury konnt sou am Ganze maximal 10 Punkte verginn fir dat bescht Lidd, wat an dësem Joer awer net all Land gemaach huet. D'Jurye waren op der Plaz dobäi an hunn d'Resultater zum Schluss op der Bün bekannt ginn.
D'Lidd vu Spuenien ass vu Kritiker accuséiert ginn e Plagiat vum jugoslaweschen Titel vun 1966 ze sinn. Et ass awer net sanktionéiert ginn a gouf och e groussen Erfolleg.
Déi éischt Plaz krut d'Vertriederin vu Lëtzebuerg, d'Anne-Marie David mat 4 Punkte Virsprong virum Grupp Mocedades (Spuenien). Déi drëtt Plaz krut de Cliff Richard, dee fir Groussbritannien ugetruede war.
Fir Lëtzebuerg war et schonn déi véiert Kéier datt et de Grand Prix gewonnen hat.
Embeth Davidtz
D'Embeth Jean Davidtz, gebuer den 11. August 1965 zu Lafayette am Bundesstaat Indiana, ass eng US-amerikanesch-südafrikanesch Theater- a Filmschauspillerin. Si huet hir Carrière a Filmer 1989 ugefaangen.
D'Schauspillerin gouf mat der Roll als Helen Hirsch am Film Schindler's List (1993) bekannt.
1993 huet d'Davidtz de Fangoria Chainsaw Award gewonnen (Nominatioun: Best Supporting Actress).
Matthieu Osch
De Matthieu Osch, gebuer den 1. Abrëll 1999, ass e lëtzebuergesche Schileefer (Riseslalom, Slalom, Super G) an Olympionik.
2018 war hie Lëtzebuerger Meeschter am Riseslalom.
Hie war den eenzege Lëtzebuerger Participant an den Olympesche Wanterspiller 2018 am Landkrees Pyeongchang, an, zesumme mat der Gwyneth ten Raa, ee vun den zwéi lëtzebuergeschen Olympioniken op den Olympesche Wanterspiller 2022 zu Beijing.
Säi Papp Gilles Osch ass och fréiere Schileefer an huet a Weltmeeschterschafter vertrueden.
Igor Dodon
Den Igor Dodon war vum 23. Dezember 2016 bis den 23. Dezember 2020 Staatspresident vu sengem Land, nodeems en den 13. November 2016 am 2. Tour d'Presidentschaftswale gewonnen hat. Virdru war hien Deputéierten am bmoldawesche Parlament a vu September 2006 bis September 2009 Minister fir Ekonomie an Handel ënnert de kommunistesche Premierministere Vasile Tarlev a Zinaida Greceanîi.
Vu senger Ausbildung hier ass hien Ekonomist. Hie krut 1998 en Doktorat op der Akademie fir Ekonomesch Studië vu Moldawien.
Den Igor Dodon ass bestuet a Papp vun dräi Kanner.
Hie gëllt als Pro-russesch.
Gare Raeren
D'Gare vu Raeren ass eng fréier Grenzgare zu Raeren op der Streck Welkenraedt - Raeren an op der Streck Oochen/Stolberg - Sankt Vith.
D'Gare vu Raeren war ëm 1930 eng relativ grouss Gare. De Gleisplang vun 1927, weist datt déi Zäit 23 Gleiser an der Gare louchen, déi iwwer ronn 40 Weiche matennee verbonne waren, dovun der 20 déi vun den zwee Stellwierker aus gestallt goufen. An engem Stellwierk ass eng mechanesch Anlag vu Siemens & Halske mat Kettenzich an an deem aneren ass eng mechanesch Anlag vu Saxby & Farmer.
2014 gouf déi ganz Gare mat de Stellwierker a Signaler op d'Lëscht vun den Nationale Monumenter agedroen.
2017 am Summer sinn an der Gare d'Kulisse fir d'Dréiaarbechte vum Kannerfilm Liliane Susewind - Ein tierisches Abenteuer (2018) installéiert, dee vun der däitscher Firma Dreamtool Entertainment an der belscher Velvet Films vu Bréissel gedréint gëtt.
Gare Grouss-Hetteng
D'Gare Grouss-Hetteng ass eng SNCF-Gare op der Eisebunnsstreck Metz - Zoufftgen zu Grouss-Hetteng a Frankräich.
Suivez cet homme
Ëm wat geet et am Film?
De Kommissär François Basquier feiert säi 50. Gebuertsdag. Hien erënnert sech un zwou Affären aus senger Karriär déi hie markéiert hunn…
Stellwierk
E Stellwierk ass eng Sécherheetsanlag bei der Eisebunn déi verschidde Missiounen z'erfëllen huet:
Bauformen
Et gëtt véier verschidde Bauforme vu Stellwierker:
Mechanescht Stellwierk
An engem mechanesche Stellwierk gëtt et keng elektronesch Ënnerstëtzung. D'Signaler an d'Weiche gi manuell an déi richteg Stellung bruecht. Dat geschitt iwwer Hiewele mat Gewiichtstrommelen oder mat Kierpen. Iwwer Drotseeler oder alt mol Staange sinn déi Hiewele mat de jeeweilege Weichen oder Signaler (Stellungsariichtungen) verbonnen. Sou een Drotseel ka bis zu 1 km laang sinn. Mechanesch Stellwierker funktionéieren nom Verschlossplangprinzip. D'Signal- an d'Weichenhiewele si mechanesch sou matenee verbonnen, datt de Fuerdéngschtleeder e Signal nëmmen dann a Faartstellung brénge kann, wann all d'Konditioune fir déi gewënscht Fuerstrooss zoutreffen.
Mechanesch Stellwierker kënne wann de Kraaftopwand ze grouss ass, elektresch, pneumatesch oder hydraulesch ënnerstëtzt ginn. Garen déi mat sou Stellwierker ekipéiert goufen, waren z. B. ëm 1910 d'Gare Saint-Jean vu Bordeaux an d'Gare du Nord vu Paräis.
Elektronescht Stellwierk
An engem elektronesche Stellwierk ginn d'Signaler an d'Weiche mat Hëllef vu Computere gesteiert. Dat kann entweeder reng elektronesch oder mat Relaise geschéien. D'Signaler sinn ausschliisslech Liichtsignaler.
Monument vum Halifax HX334 NP-C
D'Monument vum Halifax HX334 NP-C ass Monument zu Genk an der Kneippstraat dat un den Ofstuerz vum Halifax HX334 erënnere soll, deen do an der Noperschaft vum fréiere Klouschter Bokrijk do wou haut de Provënzdomaine Bokrijk ass, erofgehall ass. Et ass eent vun de ganz wéinege Monumenter vun engem Fligerofstuerz aus dem Zweete Weltkrich dat opgeriicht gouf, obschonn et keng Doudeg gouf.
Geschicht
Den Halifaxbomber mat der Immatrikulation HX334 vum 158 Sqn RAF war vum Fluchfeld vu Lisset am Yorkshire fortgeflunn fir d'Rangéiergare vun Hasselt ze bombardéieren. De Fliger gouf um Heemwee vun engem däitsche Nuetsjeeër dee vum Heinz-Wolfgang Schnaufer geflunn gouf, ofgeschoss, deen domat säi 64. Ofschoss hat.
Un der Aktioun waren 111 Fligeren, dovu 96 Halifax, 20 Lancaster a 4 Mosquito-Maschinne bedeelegt. Den Erfolleg vum Bombardement, war gläich null, an et goungen 8 Hallifax an 1 Lancaster derbäi verluer.
Vun der Besatzung déi mam Fallschierm ofsprange konnt koumen zwéi Mann vun der RAAF a Gefaangenschaft a koumen an e Stammlager a Schlesien. Den RCAF-Pilot an déi aner RAF-Aviateure goufe vu Leit aus der Noperschaft verstoppt, fir duerno vum Réseau Comète am Kader vun der Operatioun Marathon iwwerholl ze ginn an an enger Stopp an den Ardenne waren, bis am September déi Alliéiert Truppe se konnten iwwerhuelen.
Pascal Kané
De Pascal Kané, gebuer den 21. Januar 1946 zu Angoulême ass e franséische Filmkritiker, Dréibuchauteur a Filmregisseur.
De Pascal Kané huet vun 1969 bis 1981 an der Redaktioun vun de Cahiers du Cinéma geschafft. Am Joer 1978 huet hie mat Dora et la Lanterne magique säin éischte Spillfilm als Regisseur fir de Kino gedréint.
Sonnerotatioun
Ënner Sonnerotatioun versteet een den Tour den d'Sonn ëm hir eegen Achs mécht.
Grondlagen
D'Sonn rotéiert a ronn 25,4 Deeg eemol ëm hir eegen Achs, an zwar an der selwechter Richtung, an där si och vun de Planéiten ëmlaf gëtt, vun Osten no Westen, also rechtleefeg. Vun der Äerd aus gesinn dauert d'Rotatioun ongeféier 27,3 Deeg. Déi "synodesch" (visuell) Period ass méi laang, well d'Äerd an der Zäit vun engem Joer, wat 14 Sonnerotatiounen entsprécht, selwer eemol d'Sonn ëmkreest.
De Grond, firwat d'Sonn a bal all Objeten am Universum rotéieren, läit meeschtens an hirer Kompaktioun (Verdichtung) wärend hirer Genesis: Am Allgemenge beweege sech d'Bestanddeeler vun der kontrahéierender Stëbs- a Gaswollek net genee op de Schwéierpunkt zou, mä hunn deem géintiwwer en Dréiimpuls. Bei der Kompaktioun verklengert sech den Ofstand zum Schwéierpunkt, soudatt wéinst dem Erhale vum Dréiimpuls d'Rotatiounsvitesse zouhëlt (kuckt Pirouetteneffet).
Eis Sonn huet allerdéngs eng wiesentlech méi lues Rotatioun wéi déi meescht aner Sonnen, wat mat der besonnescher Ausprägung vun eisem Sonnesystem zesummenhänke kann. Wéi jiddwer Gasball dee rotéiert, rotéiert si awer net wéi e Festkierper mat starrer Rotatioun, mä huet eng differentiell Rotatioun – wéi ëm 1800 unhand vun de Sonneflecke festgestallt gouf – a rotéiert an der Géigend vun hire Pole méi lues wéi um Equator. D'Rotatiounsvitesse hänkt iwwer enger zanter ronn 150 Joer bekannter Formel no, vun der  heliographescher Breet of, déi analog zu der geographescher op der Äerd definéiert ass: De Sonnenequator huet eng Breet vun 0°, de Nord- resp. Südpol eng vu +90° resp. -90°.
Zousätzlech zu de breetofhängegen Effekte vun der Rotatioun (tëscht 25,38 an iwwer 30 Deeg) gëtt et gewalteg Massenëmlagerungen am Sonnekär, déi deelweis laangfristeg 11-, 22- an ongeféier 80-järeg oflafen (kuckt Sonneflecken), awer och onreegelméisseg Undeeler hunn. Déi lescht si bestänneg Gasstréimungen an de Konvektiounszonen, duerch déi déi am Sonnenzentrum fräigesaten Energie (Temperatur zirka 20 Mill. K) un d'Sonnenuewerfläch (Temperatur ~6000 K) kënnt. D'Opsteigen an d'Ofsenke vum Sonneplasma bewierkt och staark Magnéitfelder, deenen hir Feldlinne sech duerch d'Sonnerotatioun "opwéckele" kënnen – z. B. an der bannenzeger Sonnekorona. Staark iwwerschéissend Matière"sprëtzer" forme Protuberanzen oder Filamenter, an deenen d'Sonnerotatioun och festzestellen ass.
Jiddwer Masseverrécklung déi vun der Rotatioun ofwäicht, bréngt netlinear, Effeten op den Dréiimpuls mat sech, déi schwiereg ze modelléiere sinn. Déi turbulent Beweegungsundeeler vun der Sonnematière beaflossen hir Rotatioun theoreetesch, awer nach kaum moossbar. Am Duerchschnëtt iwwer de ganze Gasball ass dat am follgende beschriwwent Rotatiounsgesetz dofir praktesch stabil.
Nummeréierung vun de Sonnerotatiounen
Vum R. C. Carrington gouf op Basis vun der Sonnefleckenobservatioun eng Rotatiounszielung agefouert, déi eng mëttel synodesch Period vun ongeféier 27,2753 Deeg zu Grond leet an den 9. November 1853 um 21:38 UTC mat der Sonnerotatioun Nr. 1 ugefaangen huet. Op Basis vum Julius Bartels sengen Ënnersich zu der geomagnéitescher Aktivitéit gouf eng weider Rotatiounszielung mat exakt 27 Deeg Periodendauer agefouert, déi vum 8. Februar 1832 zielt, ,.
Differentiell Rotatioun
D'Ofhängegkeet vun der Rotatiounsvitesse vun der heliographescher Breet gëtt differentiell Rotatioun genannt. Si gouf am Joer 1863 vum R. C. Carrington entdeckt. D'Ëmlafperiod vun de Sonneflecken an der Equatorregioun war ongeféier 24 Deeg, an de Polregioune ronn 31 Deeg. Déi genee Ofhängegkeet vun der Rotatiounsvitesse \Omega vun der Breet \phi kann duerch en empirescht Gesetz mat de Konstanten a, b an c beschriwwe ginn:
Aus der Observatioun vun de Sonneflecke kritt een:
Den Ënnerscheed an de Konstante weist dorophin, datt d'Sonn am Kär méi séier rotéiert wéi baussen an der Photosphär an dofir och d'Sonneflecken (déi un d'Magnéitfelder, déi am Kär entstinn, gebonne sinn) méi séier rotéiere wéi de Photosphärgas, deen net magnéitesch ass. Gëtt ee bestëmmte Punkt op der Sonnenuewerfläch observéiert, sou ass déi Rotatiounsvitesse och net konstant, mä variéiert mat enger Period vun 11 Joer („Torsiounsschwéngung“). Dat ass warscheinlech eng Auswierkung vun de Sonnemagnéitfelder (och mat enger Period vun 11 Joer) déi méi staark oder awer méi schwaach ginn.
Eng vollstänneg Theorie vun der Sonnerotatioun existéiert bis elo nach net.
Szintillatioun (Astronomie)
Ënner Szintillatioun (laténgesch scintillare 'glënneren', 'flackeren') versteet een an der Astronomie, wann d'visuell Magnitude vun engem Stär sech duerch Liichtrefraktioun an der Äerdatmosphär ännert. Bei besonnesch helle Stäre kann een dobäi och en 'Danzen' a faarwegt Fonkelen observéieren.
Déi séier a visuell Hellegkeetsännerung kënnt dohier, well sech wéinst der Loftonrou de Refraktiounssindex vun der Atmosphär lokal liicht verännert an doduerch d'Liicht vum Stär liicht deviéiert gëtt.
Bei der Sonn, dem Äerdmound a bei de Planéite si keng Szintillatiounen, well si op der Äerd als grouss Objeten z'erkenne sinn a sech d'Variatiounen dofir de ganzen Objet verdeelen. Allerdéngs gëtt och bei de leschtgenannten Objeten bei Fotoen duerch deen Effet eng manner gutt Bildschäerft erreecht, wéi technesch (also vun der Optik, vum Filmmaterial oder der Opléisung vum benotzten CCD-Sensor) méiglech wier.
Bestëmmung a Verzicht
Beim Fotograféieren oder Miessunge vu Stären, déi méi laang daueren, mécht sech d'Szintillatioun wéinst der Beliichtungszäit doduerch bemierkbar, datt de Stär duerch seng permanent liicht Positiounsverännerung op der Foto méi grouss wierkt, wéi en eigentlech ass. Deen Effet gëtt an der Astronomie Seeing genannt. Bei flaachen Objeten féiert den Effet fotografesch zu enger onschaarfer Foto, visuell schéngt den Objet ze "flackeren".
Eng Méiglechkeet, d'Szintillatioun auszegläichen, ass d'Benotze vun aktiven oder adaptiven Optiken, wéi et bei Spigelteleskope méiglech ass. Eng weider Méiglechkeet besteet doran, d'Teleskopen op Plaze mat ganz roueger Loft an/oder an héije Biergregiounen ze bauen, wéi z. B. den Europäesche Südobservatoire. En Teleskop, deen am loftfräie Raum, deemno am Weltraum placéiert gëtt, huet kee Problem mat der Szintillatioun. Dat bekanntst Beispill ass den Hubble-Weltraumteleskop.
Digital Bildbeaarbechtung kann och Szintillatiounsstéierunge verbesseren, andeem vill Eenzelbiller mat kuerzer Beliichtungszäit, beispillsweis vun enger digitaler Videokamera, iwwerlagert an digital nogeschäerft ginn. Biller, déi net ze gebrauche sinn, gi vun der Software automatesch aussortéiert an déi gutt Eenzelbiller zu engem detailräichen Endbild vereenegt.
Sou loosse sech Stéierungen erausrechnen, andeem zwéi Liichtfrequenzberäicher, déi no beienee leien an déi eng liicht ënnerschiddlech Refraktioun kruten, analyséiert ginn.
Villa Werling
D'Villa Werling war en herrschaftlecht Haus an der Uewerstad vun der Stad Lëtzebuerg. Se louch um Bock (rue Sigefroi), op der anerer Säit vum Paschtoueschhaus vu Sankt Méchel.
D'Villa gouf am Joer 1888 als Privathaus vum Banquier Ernest Werling (Banque Werling, Lambert et Cie) gebaut. D'Haus hat op zwou Säiten en Erkertuerm.
Nom Doud vum Werling gouf d'Haus 1920 un den Hans Dumont verkaaft. An der Zäit vun der däitscher Besatzung (1940 - 1944) war am Haus d'Nationalsozialistische Volkswohlfahrt ënnerbruecht.
Nom Krich ass de Staat Proprietaire vum Haus ginn an huet do an de Joren 1957-1959 am modernistesche Stil d'Gebai vum Staatsrot baue gelooss.
Paul Reubens
De Paul Reubens, gebuer als Paul Rubenfeld de 27. August 1952 zu Peekskill am US-Bundesstaat New York a gestuerwen den 30. Juli 2023 zu Los Angeles a Kalifornien, war en US-amerikanesche Stand-up-Komiker, Schauspiller a Filmregisseur.
Hien ass virun allem duerch seng Roll vum Pee-wee Herman am Film Pee-wee's Big Adventure bekannt ginn. 1987, 1988, 1989 an 1995 gouf hie fir en Emmy nominéiert. 1988 krut hien e Stär um Hollywood Walk of Fame.
Minièren zu Ëtteng
Et gouf véier Minièren zu Ëtteng:
Ëtteng I
Tëscht 1897 an 1900 gouf de Schacht vun Ëtteng I gegruewen.
Si huet zesumme mat Ëtteng III deemselwechte Concessionnaire gehéiert, deen och eng eege Schmelz bedriwwen huet (zum Schluss war dat d'Hadir, respektiv vun 1967 un d'Arbed), sou datt de Profit net op der Minett mä eréischt ganz um Enn vun der Wäertschëpfung beim Stol gemaach gouf. Doduerch hat d'Rentabilitéit vun deenen zwou Grouwe selwer manner Prioritéit, a si konnte 5 Joer méi laang duerhale wéi Ëtteng II.
1971 war awer och hei Schicht am Schacht.
Ëtteng II
D'Grouf Ëtteng II ass zanter 1916 duerch e Schacht erreecht ginn, an 1928 koum nach eng Gefällstreck vun 900 m an 8 % dobäi. D'Konzessioun huet 168 ha ëmfaasst.
Si gouf den 30. Juni 1966 zougemaach.
Ëtteng III
1908 huet d'Exploitatioun vun der Konzessioun Ëtteng III ugefaangen.
1912 sinn Ëtteng I an III duerch eng Seelbunn vun 12 km Längt mat der Déifferdenger Schmelz verbonne ginn. Souguer vum Rëmelenger Hutbierg aus ass spéider iwwer en Tunnel an de Laangegronn an dann duerch d'Konzessioun Laangegronn d'Eisenäerz heihi bei d'Seelbunn bruecht ginn. Uganks gouf d'Minett duerch de Schacht vun Ëtteng III erop bei d'Siloe vun der Seelbunn geholl, duerno war um Niveau vun där Groer e Concasseur vun deem aus e Fërderband se aus der Grouf bruecht huet.
Donieft gouf et nach en Agank fir d'Material, dee ganz apaart iwwer eng Streck an Aachtchensform erofgefouert huet. An d'Personal ass duerch de Personalagank vun Ëtteng I eragaaangen.
1971 gouf d'Grouf zougemaach.
Minière Aachen
Zanter 1908 gouf dës Konzessioun vun 43,3 ha exploitéiert, als en Deel vun der ursprénglecher Konzessioun Sterkrade. Si konnt just vu Lëtzebuerger Säit aus erreecht ginn, iwwer d'Minière Steebierg. Bis zu honnert Biergaarbechter hunn do geschafft.
Besëtzer waren noeneen:
Am Dezember 1963 huet si hir Dieren zoumaache missen.
Jürgen
Jürgen ass, am däitschsproochege Raum a ronderëm, e geleefege Virnumm.
Ënner de Leit mat deem Virnumm sinn:
Carlo Piticco
De Carlo Piticco ass e lëtzebuergeschen Handballspiller.
1985 war de Piticco fir d'éischt am Kader vun der lëtzebuergescher Härenhandballnationalekipp. Hien huet 23-mol an der Nationalekipp gespillt an dobäi 24 Goler geschoss.
Castelnau Montratier-Sainte Alauzie
Castelnau Montratier-Sainte Alauzie ass eng nei Gemeng am Departement Lot, an der Regioun Occitanie.
D'Gemeng ass den 1. Januar 2017 bei der Fusioun vu Castelnau-Montratier mat Sainte-Alauzie entstanen, déi zanterhier delegéiert Gemengen an der neier Gemeng sinn.
Drugeac
Drugeac ass eng Gemeng am franséischen Departement Cantal an der Regioun Auvergne-Rhône-Alpes.
Emmy Awards
D'Emmy Awards, kuerz Emmys, sinn en US-amerikaneschen Televisiounspräis. Si gëllen nieft den Academy Awards ("Oscar") fir Filmer, den Tony Awards fir Theater an de Grammy Awards fir Musek zu de véier bedeitendsten Präisser an der Entertainmentindustrie vun den USA.
Zënter 1949 ginn d'Emmy Award fir déi ofgelafe Fernseesaison verginn. Et gi vill verschidde Kategorien an Zeremonien, vun deenen déi bekanntst d'"Primetime Emmy Awards" (fir d'Sendezäit Owes) an d'"Daytime Emmy Awards" (fir den Dagesprogramm) sinn. Aner wichteg Emmy-Evenementer éieren ënner anerem national Sportprogrammer an Noriichtesendungen. Donieft gëtt et och nach regional Präisser an d'"International Emmy Awards" fir Sendungen, déi baussent den USA produzéiert a fir d'éischt diffuséiert goufen.
Dräi Institutiounen organiséieren d'Emmy-Awards:
D'Präisskulptur ass eng Fra mat Flilleken, déi hir Äerm an d'Luucht streckt an en Atom hält. Si gouf vum Televisiounstechniker Louis McManus entworf, dee seng eege Fra als Modell geholl hat.
Den Numm Emmy kënnt vun "immy", engem informelle Begrëff fir "image orthicon tubes", engem Tüb, deen a fréiere Fernseekameraen ze fanne war.
Jacoby
Jacoby (latiniséiert Genitivform vum Virnumm Jacob ) ass e Familljennumm.
Zu Lëtzebuerg hunn am Joer 1880 303 Persoune sou geheescht, 1930 waren et der 494 an 1981 hirer 522.
Eisebunnsstreck Metz - Zoufftgen
D'Eisebunnsstreck Metz - Zoufftgen ass eng franséisch Eisebunnsstreck am Museldepartement an der Regioun Grand Est. Si verbënnt dat franséischt Eisebunnsnetz mat deem lëtzebuergeschen, andeems se vun der Metzer Gare bis op d'Grenzuertschaft Zoufftgen féiert, vu wou aus se Uschloss un d'CFL-Streck 6 huet.
Am franséischen nationalen Eisebunnsnetz huet se d'Codenummer 180000.
Birendra
De Birendra Bir Bikram Shah Dev (ne: वीरेन्द्र वीर विक्रम शाह), gebuer den 28. Dezember 1945 zu Kathmandu an och do den 1. Juni 2001 gestuerwen, war vun 1972 bis zu sengem Doud als Nofollger vu sengem Papp Mahendra Kinnek vun Nepal.
Hie gouf 2001, wéi och eng Rëtsch aner Membere vu senger Famill, ermuert. Als Mäerder gëllt säi Jong an Nofollger um Troun, den Dipendra, wat awer vu ville Leit am Nepal ugezweiwelt gëtt. Den Dipendra ass 3 Deeg nom Attentat selwer un de Suitë vu Blessueren duerch Schëss, déi e sech selwer gemaach soll hunn, gestuerwen. Doropshi gouf deem säi Brudder Gyanendra säin Nofollger als Kinnek vun Nepal.
Piticco
Piticco ass de Familljennumm vun ë. a. follgende Persounen:
Surveyor 2
D'Surveyor 2 war déi zweet Moundsond vun der US-amerikanescher Raumfaartagentur NASA am Kader vum Surveyor-Programm. De Surveyor Programm war den Nofollger vum Ranger-Programm. D'Resultater vum Programm sollten déi bemannt Moundlandung virbereeden.
Missioun
Surveyor 2 war den 20. September 1966 u Bord vun enger Atlas Centaur Rakéit vum Cape Canaveral Launch Complex 36 gestart. Am Géigesaz zu de Ranger Missioune gouf op e Parkorbit verzicht. Dat heescht, d'Sond hat no der Trennung, direkt Kurs op de Mound geholl. Eng néideg Kurskorrektur war schif gaangen, well eent vun de Vernier-Dreifwierker net gezünnt hat. D'Sond huet ugefaange mat trëndelen a Versich fir si nees ënner Kontroll ze kréien, ware feelgeschloen. Surveyor 2 ass den 23. September um Mound am Sinus Medii opgeschloen.
Mario
Mario ass, am däitsch-, italieenesch- an engleschsproochege Raum a ronderëm, e geleefege Virnumm.
Ënner de Leit mat deem Virnumm sinn:
Eisebunnsschwell
Eisebunnsschwelle si Schwellen aus Holz, Stol, Bëtong, FFU-Konschtholz oder aus Plastiksprodukter, wéi KLP Hybrid Plastik, déi am rechte Wénkel zur Gleisrichtung oder och alt mol an engem Dräiecksverband um Buedem leien an op deenen d'Schinne festgemaach sinn. Jee no Gleisbau leien eng 1500 bis 2000 Stéck pro Kilometer.
Eisebunnsstreck Réding - Metz
D'Eisebunnsstreck Réding - Metz ass eng franséisch Eisebunnsstreck am Museldepartement an der Regioun Grand Est. Si verbënnt d'Gare vu Réding mat där vu Metz.
Kierch Uewerkuer
D'Kierch vun Uewerkuer ass eng kathoulesch Kierch déi zur Par Déifferdeng Saint-François-d'Assise an zu der Gemeng Déifferdeng gehéiert.
De Patréiner ass den hellege Stephanus (St. Étienne), deem säi Fest de 26. Dezember gefeiert gëtt.
D'Kierch am neogotesche Stil gouf den 1. Juli 1912 vum Bëschof Jean-Joseph Koppes geweit. Si ass 44 m laang, 25,4 m am Querschëff breet a 14,2 m héich am Verwëllef. De Kierchtuerm staamt vun der viregter Kierch aus dem Joer 1738.
Den Tuerm vun der Kierch gouf de 5. November 2002 an den Inventaire supplémentaire vun der Lëscht vun de klasséierte Monumenter opgeholl.
D'Klacke vun der Uewerkuerer Kierch hunn als Schlagtoun gis' fis' (e' oder dis').
Geschichtleches
Uewerkuer gouf als Par fir d'éischt am Joer 1236 ernimmt, wéi déi deemoleg Kierch dem Zisterzienserinne-Klouschter vun Déifferdeng zouerkannt gouf.
Um Kräiz vun Orval, resp. Christus vun Orval, dat zanter 1997 op der Tabernakel-Sail vum Ad Deville hänkt, steet d'Joreszuel 1493.
De barocken Dafstee staamt aus der Zäit vum Paschtouer Ludovici (1726-1761).
Nidderfrequenz
Nidderfrequenz (NF) (englesch: audio frequency, AF) ass eng technesch Bezeechnung fir periodesch Virgänge (wéi z. B. Schwéngungen oder Wellen) mat enger Frequenz tëscht 3 Hz an 30 kHz. Fir bestëmmt Schwéngungsaarten ass Nidderfrequenz méi genee definéiert.
Kierch Uewerkuer
Geschichtleches
Bis zur Industrialiséierung um Enn vum 19. Joerhonnert, war d'Kierch aus dem Joer 1718 grouss genuch. De 5. Juni 1911 gouf den éischte Stee vun der drëtter Kierch zu Uewerkuer geluecht.
Nidderfrequenz
Beispiller
HiFi-Lautspriecher decken ee Frequenzberäich vun zirka 30 Hz bis 20.000 Hz of. Déi normal mënschlech Stëmm läit an de Grondtéin tëscht zirka 250 Hz an 1.100 Hz, Gitarremusek reecht vun ongeféier 60 Hz bis 2.000 Hz.
Normfrequenze fir akustesch Miessungen no DIN 45401 oder DIN ISO 266:1997 sinn festgeluechte Frequenzen, bei deene Miessungen op de Gebidder vun der Akustik an Elektroakustik duerchgefouert solle ginn.
Kierch Uewerkuer
Geschichtleches
Den 9. Mäerz 1987 gouf d'"Krypta", e polyvalente Sall ënner der Kierch ageweit.
Rechtleefeg a réckleefeg
Als rechtleefeg oder prograd (lat. pro = vir, vijenzeg, gradus = Schrëtt) bezeechent een an der Astronomie Objeten, déi an engem System dat rotéiert der Haaptrotatiounsrichtung noginn. Objeten, déi den anere Wee rotéieren, bezeechent een als réckleefeg oder retrograd (lat. retro = zeréck, hannerzeg).
Kierch Uewerkuer
Geschichtleches
D'Ëmbauaarbechte vun 1996-1997 stoungen ënner der Leedung vum Architekt Henri Offermann an ënner der artistescher Gestaltung vum Ad Deville.
Stanley Donen
De Stanley Donen huet zesumme mam Gene Kelly mat Singin' in the Rain (1952) ee vun de Musical Filmklassiker aus den 1950er Jore gedréint. Hien huet a weidere wichtege Musical Filmer wéi On the Town (1949) a Seven Brides for Seven Brothers (1954) als Regisseur geschafft. Hien hat am Joer 1963 e groussen Erfolleg souwuel bei der Kritik wéi beim Publikum mat dem Kriminal- a Kaméidisfilm  Charade.
Rechtleefeg a réckleefeg
Bedeitung am Sonnesystem
Am Sonnesystem gëlle sou Objeten als rechtleefeg, déi aus Richtung vum Nordpol vun der Ekliptik gesinn, géint den Auerzäresënn rotéiere resp. hiren Zentralkierper ëmlafen.
Als Folleg vun der Gebuert vum Sonnesystem beweege sech all d'Planéiten, de Pluto an d'Haaptasteroidenceinture op engem rechtleefegen Orbit. D'Rotatioun vun de meeschte gréissere Kierper vum Sonnesystem ass och rechtleefeg.
Visuell rechtleefeg a réckleefeg Beweegung
Objete vum Sonnesystem ginn als rechtleefeg bezeechent, wann hiren Ëmlaf nieft der Ekliptik ass, also aus der Richtung vum nërdlechen Ekliptikpol gesinn, géint den Auerzäresënn verleeft, an als réckleefeg bei engem Ëmlaf am Auerzäresënn. Well hir Ëmlafzäiten entspriechend dem drëtte Gesetz vum Kepler verschidde vun der Ëmlafzäit vun der Äerd sinn, kënnt et wärend den Iwwerhuelvirgäng zum Wiessel vum visuellen Ëmlafsënn (deem op der Äerd bezunnenen Uertsvektor), zum Beispill déi charakteristesch Planéiteschleefe bei der Oppositioun vun de baussenzege Planéiten. D'Erklärung vun deene Wiessele war wichteg fir d'Entwécklung vum geozentreschen a vum heliozentresche Weltbild. (→ Epizykeltheorie)
Leonard Cohen
De Leonard Norman Cohen, CC, GOQ, gebuer den 21. September 1934 zu Montréal a gestuerwen de 7. November 2016 zu Los Angeles, war e kanadesche Singer-Songwriter, Dichter a Schrëftsteller.
Seng melancholesch Lidder wéi Suzanne, So Long, Marianne, First We Take Manhatten oder Hallelujah hunn hie weltberüümt gemaach.
Europäesche Weltraumfuerschungs- an Technologiezentrum
Den Europäesche Weltraumfuerschungs- an Technologiezentrum (engl. European Space Research and Technology Centre - ESTEC) mat Sëtz zu Noordwijk an Holland, ass en Deel vun der Europäescher Weltraumorganisatioun (ESA). Do gëtt e groussen Deel vun den technesche Plangen an der Koordinatioun mat der Industrie fir d'Missioune gemaach. Am ESTEC ginn och d'Satellitten op hir Méiglechkeete fir Weltraumbedingunge getest. Dozou gehéieren ë. a. Vibratiounstester, Thermal-/Vakuum-Tester an Tester fir Elektromagnéitesch Kompatibilitéit (EMV).
AM ESTEC sinn och Laboratoire fir d'Material ze preifen. Hei ginn ë. a. d'Konschtstoffer a Metaller, déi a Satellitte verbaut ginn, mat verschiddenen Ausgastester (zum Beispill Micro-VCM, TGA) op hir Resistenz getest.
Um Terrain ass och d'Space Expo Noordwijk.
BRICS
BRICS ass en Akronym fir d'Associatioun vu fënnef grousse Schwellelänner: Brasilien, Russland, Indien, China a Südafrika. Dee Begrëff gouf 2001 vum Jim O'Neill erfonnt a gëtt haaptsächlech an der Ekonomie benotzt.
Ursprénglech war de Gruppement just zu véier Länner (BRIC genannt), mä Enn 2010 ass Südafrika vun deenen anere Länner invitéiert ginn och derzouzegehéieren. All fënnef Länner zeechne sech duerch hir grouss Wirtschaft aus déi séier wiisst, an duerch e bedeitenden Afloss op déi regional an international Politik. D'BRICS-Länner haten 2013 eng Bevëlkerung vu bal dräi Milliarde Mënschen an en nominale PIB vu ronn 16 Trilliarden US-Dollar (22 % vum Welt-PIB).
D'BRICS-Länner organiséiere reegelméisseg Sommeten.
Serge Pelzer
Hie war e Spiller vum HC Bierchem a vum HC Nidderkäerjeng.
2002 war de Pelzer fir d'éischt am Kader vun der lëtzebuergescher Härenhandballnationalekipp. Hien huet aachtmol an der Nationalekipp gespillt an dobäi 5 Goler geschoss.
Serra da Bocaina
Den Nationalpark Serra da Bocaina ass Deel vun der Biergkette mam selwechten Numm tëscht São Paulo a Rio de Janeiro. Si zitt sech vum Mieresspijel bis an d'Biergland, wouvun de Pico do Tira Chapéu (2200 m) den héchste Punkt ass. Bocaina heescht an der Sprooch vun den Tupi-Guarani "Wee erop".
Iwwerdeems den ënneschten Deel vum Naturpark aus dichtem tropesche Reebësch mat Beem bis zu enger Héicht vu 40 m besteet, gëtt, wat ee méi héich erop kënnt, d'Vegetatioun manner dicht. Un e Mëschbësch mat ë. a. Afebeem a Kifere schléisse sech dann, iwwer 2000 m, déi sougenannt Campos de Altitude, e montaant Grasland, un.
An de méi nidderege Regioune mat Reebësch fënnt ee vill Orchideeën a Bromelienaarten. D'Fauna am Park ass geschützt, et gëtt do Brëllafen, Tapiren, Otteren, Capibaraen, vill Schlaangenaarten a verschidde geschützt Vullenaarten (Macuco, Inhambus).
Isabelle Oberweis
D'Isabelle Oberweis, gebuer den 28. September 1925 um Grondhaff bei Iechternach a gestuerwen de 4. November 1992 zu Noordwijk bei Amsterdam war eng Lëtzebuerger Schrëftstellerin.
Si huet Essaien an Erzielungen op Franséisch a Gedichter op Däitsch an der Zäitschrëft Arts et Lettres an an der Warte publizéiert.
2014 gouf hire Literaturarchiv am Nationale Literaturzentrum zu Miersch deponéiert.
Studien a Carrière
No der Première am Meedercheslycée (haut Lycée Robert-Schuman) um Lampertsbierg huet d'Isabelle Oberweis franséisch Literatur op den Universitéiten zu Stroossbuerg an Amsterdam studéiert. Duerno huet si Franséisch an Däitschland an Holland enseignéiert, am Joer 1966 och fir e puer Méint am Pensionat Sainte-Sophie (haut École privée Notre-Dame Sainte-Sophie) zu Lëtzebuerg. Duerno huet si Coursen op der Universitéit zu Amsterdam an der franséischer Literatur ginn.
Hir Archiver
E puer Joer virun hirem Doud hat d'Isabelle Oberweis hir Archiver an engem Container zu Haarlem deponéiert, wat an den hollännesche Stied, wou d'Wunnengen dacks kleng sinn, net ongewinnt ass. Wéi nom Doud vun der Locatairin kee Familljemember konnt fonnt ginn, gouf de Container eidel gemaach. De Proprietär huet awer sengem Neveu, dem 14 Joer ale Michael Kramer, erlaabt, d'Archiver - dorënner Manuskripter, eng Partitur vun der Lou Koster, privat Bréiwer an e Fotoalbum vun engem Openthalt am Joer 1958 zu Perugia - mat heem ze huelen. 2012 huet eng Sich um Internet op d'Online-Versioun vum Luxemburger Autorenlexikon gefouert, an deem et en Artikel iwwer d'Isabelle Oberweis gëtt. De Michael Kramer huet doropshin den Nationale Literaturzentrum zu Miersch kontaktéiert. 2014 huet seng Famill d'Archiver zu Miersch deponéiert.
Frequenzband
E Frequenzband bezeechent Frequenzberäicher, also Deelberäicher vum elektromagnéitesche Spektrum vun deene fir d'technesch Kommunikatioun benotzten elektromagnéitesche Wellen.